Forslag til forskrift om endring av eksplosivforskriften og våpenforskrifta

Fastsatt av Justis- og beredskapsdepartementet dd.mm.åå med hjemmel i lov 20. april 2018 nr. 7 om våpen, skytevåpen, våpendeler og ammunisjon (våpenlova) § 41 nr. 2 og Direktoratet for samfunnssikkerhet og beredskap med hjemmel i [lov 14. juni 2002 nr. 20](https://lovdata.no/pro/#reference/lov/2002-06-14-20) om vern mot brann, eksplosjon og ulykker med farlig stoff og om brannvesenets redningsoppgaver (brann- og eksplosjonsvernloven) § 22 og [§ 43](https://lovdata.no/pro/#reference/lov/2002-06-14-20/%C2%A743) bokstav b, jf. delegeringsvedtak 1. september 2003 nr. 1161

**I**

I forskrift 15. juni 2017 nr. 844 om sivil håndtering av eksplosjonsfarlige stoffer (eksplosivforskriften) foreslås følgende endringer:

**§ 2 tredje ledd skal lyde**:

*(3) Forskriften gjelder delvis for håndtering av ammunisjon i virksomheter. For slik håndtering gjelder bestemmelsene i kapittel 1, 2 og 3 i tillegg til:*

1. *bestemmelsene om produksjon i § 57, § 59, § 60, § 61*
2. *kravene i kapittel 5 om oppbevaring, unntatt oppbevaring av ammunisjon til bruk i rifle, haglevåpen, kombinasjonsvåpen, pistol og revolver.*
3. *bestemmelsene om tilintetgjøring i § 77 og § 78 unntatt tilintetgjøring av ammunisjon til bruk i rifle, haglevåpen, kombinasjonsvåpen, pistol og revolver.*

**§ 3 første ledd skal lyde:**

1. For politiets håndtering av eksplosiver gjelder kun [*§ 5*](https://lovdata.no/pro#reference/forskrift/2017-06-15-844/§5)*,* [*§ 12*](https://lovdata.no/pro#reference/forskrift/2017-06-15-844/§12) og [kapittel 5](https://lovdata.no/pro#reference/forskrift/2017-06-15-844/kap5)*.*

**§ 4 nr. 2 skal lyde:**

2*.* ammunisjon*:*

1. *Patroner eller andre gjenstander som er laget for å bli brukt i skytevåpen*
2. *Drivmiddel, tennmiddel og prosjektil til gjenstander som er nevnt i bokstav a. Krutt i løsvekt ansees allikevel ikke å være ammunisjon*
3. *Håndgranat, bomber, raketter, miner eller liknende gjenstander, som er laget for å detonere, deflagere eller sende ut lys, gass, gift, røyk eller liknende*

**§ 4 nr. 12 skal lyde:**

12. *forsager:* eksplosiver som ikke har gått av ved avfyring av en salve.

**Nåværende § 4 nr. 12 til nr. 34 blir nr. 13 til nr. 35**

**§ 12 andre ledd første punktum skal lyde:**

(2) Personer som håndterer eksplosiver skal være over 18 år. Personer som er under opplæring i fjell- og bergverksfaget *med fordypning bergsprengning*, kan likevel håndtere eksplosiver fra de er fylt 16 år.

**§ 14 skal lyde:**

**§ 14. System for rapportering og oppfølging av *ulykker og uønskede hendelser***

(1) Virksomheter skal ha et system for intern rapportering av ulykker *og uønskede hendelser* ved håndtering av eksplosjonsfarlige stoffer.

(2) Virksomheten skal etter en ulykke eller *uønsket hendelse,* gjennomgå og dokumentere hva som var årsaken og hva som er gjort for å rette opp forholdet slik at det samme ikke skjer igjen.

**§ 15 skal lyde:**

**§ 15. Plikt til å melde *til Direktoratet for samfunnssikkerhet og beredskap og politiet***

(1) Virksomheten skal etter en *ulykke* *ved* håndtering av eksplosjonsfarlig stoff, umiddelbart melde fra til Direktoratet for samfunnssikkerhet og beredskap. Meldingen kan gis muntlig. *Snarest og innen tre virkedager skal virksomheten også sende en elektronisk melding om ulykken til Direktoratet for samfunnssikkerhet og beredskap.* *I tillegg skal* politiet *varsles* *dersom ulykken* *har* *eller kunne fått* alvorlige konsekvenser for liv, helse, skade på samfunnsviktige institusjoner eller tredjemanns materielle verdier.

(2) Virksomheten skal etter en *uønsket hendelse* *ved* håndtering av eksplosjonsfarlig stoff snarest og senest innen tre virkedager sende en elektronisk melding om hendelsen til Direktoratet for samfunnssikkerhet og beredskap.

(3) Etter *ulykker* *med* bruk av eksplosiver eller ved mobil tilvirkning *av eksplosiver*, *som har eller kunne fått* alvorlige konsekvenser *for liv, helse, skade på samfunnsviktige institusjoner eller tredjemanns materielle verdier,* skal virksomheten ikke rydde skadestedet før dette er avtalt med politiet.

(4) *Virksomheten skal sende en elektronisk melding til Direktoratet for samfunnssikkerhet og beredskap om funn av gamle forsagere, og nye forsagere som står igjen etter avfyring av en salve.*

**§ 17 første ledd skal lyde:**

1. Alle som finner, *eller uten lovlig adgang får eksplosiver i sin besittelse*, skal snarest mulig varsle politiet om dette.

**§ 21 skal lyde:**

**§ 21. Krav om tillatelse og hvem som gir de**

(1) Overføring, import, eksport, produksjon, oppbevaring, distribusjon, erverv og tilintetgjøring av eksplosiver krever tillatelse fra Direktoratet for samfunnssikkerhet og beredskap. Søknaden skal leveres *elektronisk* *og* inneholde alle opplysninger det spørres etter.

1. Kommunen behandler søknader *fra virksomheter* om tillatelse til oppbevaring av inntil 50 kilo røyksvakt krutt.

*(3) Direktoratet for samfunnssikkerhet og beredskap gir tillatelse til virksomheter og deres:*

1. *produksjon av ammunisjon*
2. *oppbevaring og tilintetgjøring av ammunisjon, unntatt ammunisjon til bruk i rifle, haglevåpen, kombinasjonsvåpen, pistol og revolver*

*Tillatelse til oppbevaring av ammunisjon er betinget av at politiet gir tillatelse til erverv av ammunisjonen som skal oppbevares.*

**§ 25 tredje ledd oppheves**

**§ 33 oppheves**

**§ 34 andre ledd skal lyde:**

(2) Uten tillatelse kan det allikevel forsvarlig nedlåst *oppbevares*:

1. *Inntil* fem kilo røyksvakt krutt
2. Inntil tre kg svartkrutt separert i enheter på inntil *én kilo.*

**§ 35 andre punktum skal lyde:**

Virksomheten skal ha *ansatt en eller flere* lokale lageransvarlige, som på kort varsel skal kunne møte på oppbevaringsstedet*.*

**§ 36 første ledd oppheves**

**§ 36 andre ledd blir nytt første ledd og skal lyde:**

*Virksomheten skal plassere eksplosivlageret slik at kravene til sikkerhetsavstander i § 37 oppfylles. Dersom kravene til sikkerhetsavstander ikke kan oppfylles, kan det legges frem en risikovurdering etter 37 tredje ledd. Virksomheten skal til enhver tid dokumentere at forutsetningene som er lagt til grunn for tillatelsen er oppfylt.*

**§ 37 første ledd skal lyde:**

(1) Rom, bygning eller innretning for oppbevaring av eksplosiver skal *plasseres* *slik* at sannsynligheten for og konsekvensen av en eventuell brann eller eksplosjon begrenses.

**§ 37 andre ledd skal lyde:**

(2) Lageret *bør* ikke plasseres i skred-, ras- eller flomutsatte områder.

**§ 42 første ledd skal lyde:**

(1) Eksplosiver skal ikke oppbevares sammen med andre eksplosiver, med mindre de er *forenlige*. *Sprengstoff og tennere skal uansett forenlighet ikke oppbevares sammen.*

**§ 51 tredje ledd skal lyde:**

*(3) Mobil enhet for produksjon og lading av eksplosiver skal være plassert i tilstrekkelig avstand fra lageret. Dersom dette ikke er mulig grunnet geografiske forhold, kan den mobile enheten parkeres i lageret dersom det er etablert et fysisk skille som kan tåle minst 60 minutter med brannpåkjenning.*

**§ 57 andre ledd skal lyde:**

*(2)* Tillatelse til stasjonær produksjon av eksplosiver og ammunisjon gir også rett til å:

a*.* erverve andre *eksplosiver som* inngår i produksjonsprosessen

b. oppbevare eksplosiver og ammunisjon på produksjonsstedet

*c. tilintetgjøre sine egne produserte eksplosiver og ammunisjon*

*d. distribuere produserte eksplosiver.*

**§ 57 tredje ledd oppheves**

**§ 63 skal lyde:**

**§ 63. Krav til *oversikt over* mobil enhet for produksjon av eksplosiver**

Virksomheter som produserer eksplosiver på brukersted, skal *på anmodning fra* Direktoratet for samfunnssikkerhet og beredskap, *legge frem en oversikt* med opplysninger om hvilke mobile produksjonsenheter de har *og hvor disse er i bruk*.

**§ 63 andre ledd oppheves**

**§ 72 første ledd bokstav b. skal lyde:**

b. avtale om leie av oppbevaring *inngått med innehaveren av tillatelsen til oppbevaring*, eller

**§ 77 overskriften skal lyde:**

**§ 77. Tillatelse til *tilintetgjøring***

**§ 77 tredje ledd skal lyde:**

(3) Tillatelsen til tilintetgjøring *av eksplosiver* gir også rett til å samle inn og motta *eksplosiver* *for* tilintetgjøring. *Tillatelsen til tilintetgjøring av ammunisjon gir også rett til å motta ammunisjon for tilintetgjøring.*

**§ 79 tredje ledd skal lyde:**

(3) Virksomheten kan benytte personer som er under opplæring, jf. § 81, til å lade og avfyre salve dersom vedkommende er under direkte oppsyn av en bergsprenger *med gyldig sertifikat utstedt av Direktoratet for samfunnssikkerhet og beredskap.*

**Ny § 79 A skal lyde:**

***§ 79 A. Bergsprengning under vann***

*(1) Lading og kobling av salver under vann kan bare utføres av arbeidsdykker med dykkebevis klasse B og som i tillegg har:*

*a. gyldig sertifikat som bergsprenger*

*b. bestått prøve i sprengning under vann i regi av høyskole, eller*

*c. gjennomført særskilt kurs og bestått tilhørende prøve i regi av kursadministrator utpekt av Direktoratet for samfunnssikkerhet og beredskap.*

*(2) Dykker som ikke selv er bergsprenger skal ved lading og kobling av salver under vann ha direkte og kontinuerlig talekommunikasjon og videooverføring med en bergsprenger over vann. Bergsprenger som er over vann må være ansatt i en virksomhet som tilfredsstiller kravene i § 79. Bergsprenger over vann må ha gjennomført særskilt kurs og bestått tilhørende prøve i regi av kursadministrator utpekt av Direktoratet for samfunnssikkerhet og beredskap.*

**§ 81 skal lyde:**

**§ 81. Sertifikat som bergsprenger**

1. For å arbeide som bergsprenger, kreves sertifikat som bergsprenger. Søknad om sertifikat sende

til Direktoratet for samfunnssikkerhet og beredskap. Sertifikat kan utstedes til søkere som

a. *har* *fagbrev* i fjell- og bergverksfaget *med fordypning bergsprengning*

b. har bestått prøve som bergsprenger i regi av eksamensadministrator utpekt av Direktoratet for samfunnssikkerhet og beredskap,

c. kan fremlegge tilfredsstillende ordinær politiattest som ikke er eldre enn tre måneder, og

d. er skikket.

1. *Sertifikat kan utstedes til søker som ikke tilfredsstiller kravet i første ledd bokstav a, dersom søker*

*har fagbrev i fjell- og bergverksfaget med fordypning innen fjellsikring eller knuseverk, og som gjennom en særskilt opplæringsbok, kan dokumentere ett års relevant praksis fra bergsprengningsarbeid. Praksisen må ha funnet sted etter at søker besto fagprøven. Før oppstart av praksisperioden skal søker være meldt inn til Direktoratet for samfunnssikkerhet og beredskap som under opplæring i bergsprengning. Søker må i tillegg tilfredsstille de øvrige kravene i første ledd.*

1. Sertifikat *kan* *utstedes* til *søker* som ikke *tilfredsstiller kravet* i første ledd bokstav a, *dersom*

*søker* *har fagbrev* i steinfaget eller *fagbrev i et annet anleggsfag, og som* gjennom en særskilt opplæringsbok kan dokumentere to års relevant praksis fra bergsprengningsarbeid. Praksisen må ha funnet sted etter at søker besto *fagprøven i et annet anleggsfag*. *Før oppstart av praksisperioden skal søker være meldt inn til Direktoratet for samfunnssikkerhet og beredskap som under opplæring i bergsprengning. Søker må i tillegg tilfredsstille de øvrige kravene i første ledd.*

*(4)*Sertifikatet *kan utstedes* til *søker* som ikke *tilfredsstiller kravet* i første ledd bokstav a, *dersom* *søker* har bestått relevant ingeniørutdanning, *og som gjennom en særskilt opplæringsbok kan* dokumentere ett års praksis fra bergsprengningsarbeid. *Før oppstart av praksisperioden skal søker være meldt inn til Direktoratet for samfunnssikkerhet og beredskap som under opplæring i bergsprengning. Søker må i tillegg tilfredsstille de øvrige kravene i første ledd.*

*5)*Personer som ønsker å ta fagbrev i fjell- og bergverksfaget *med fordypning bergsprengning*, som praksiskandidat etter opplæringslova, *skal* være meldt inn *til Direktoratet for samfunnssikkerhet og beredskap* som under opplæring *i bergsprengning*, *og må* gjennom en særskilt opplæringsbok *dokumentere praksis fra bergsprengningsarbeid*.

*(6)  Maksimal* innmeldingstid *som under opplæring i bergsprengning* er seks år og det skal ved innmeldingen *til Direktoratet for samfunnssikkerhet og beredskap* foreligge en plan for når vedkommende skal avlegge *prøven* som bergsprenger.

*7)*En kandidat som stryker to ganger på prøven som bergsprenger*, må ta et* oppfriskningskurs før kandidaten kan melde seg opp til ny prøve. Hvis kandidaten stryker tre ganger på prøven, må kandidaten vente i ett år før kandidaten kan gjennomføre *et* nytt oppfriskningskurs og melde seg opp til ny prøve. En kandidat som stryker flere enn tre ganger, må ta nytt oppfriskningskurs og vente i ett år med å søke for hver gang *hen* stryker. *Kandidaten må i karanteneperioden være meldt inn til Direktoratet for samfunnssikkerhet og beredskap som under opplæring i bergsprenging.*

**§ 82 andre ledd skal lyde:**

(2) Dersom *oppfriskningsprøven er bestått* mer enn 12 måneder før utløpsdatoen *på sertifikatet*, gjelder *det nye* *sertifikatet* i fem år fra *det tidspunktet* oppfriskningsprøven *ble* bestått.

**§ 82 tredje ledd fjerde punktum skal lyde:**

I karantenetiden skal *kandidat til bergsprengersertifikat* være meldt inn som under opplæring, *jf. § 81.*

**§ 82 nytt fjerde ledd skal lyde:**

1. *Det er bare den digitale utgaven av sertifikatene som er gyldig.*

**§ 91 syvende ledd skal lyde:**

(7) Etter avfyring skal det i samsvar med utarbeidet plan, og under oppsyn av bergsprenger, kontrolleres at det ikke står igjen *forsagere.*

**§ 92 overskriften skal lyde:**

§ 92. *Forsagere*

**§ 136 første ledd skal lyde:**

(1) I særlige tilfeller kan Direktoratet for samfunnssikkerhet og beredskap dispensere fra forskriften

1. § 8 fjerde ledd
2. § 12 andre ledd
3. § 21 første ledd annet punktum
4. § 28 første ledd
5. § 36 første ledd
6. § 38
7. § 50
8. § 51
9. § 52
10. § 55 fjerde ledd
11. § 65
12. *§ 79A*
13. § 80
14. § 81
15. *§ 82 første ledd*
16. § 96.

**§ 136 nytt andre og tredje ledd skal lyde:**

*(2) Ved utplassering av eksplosiver eller innretninger med eksplosiver til snøsikring, kan det dispenseres fra forskriftens bestemmelser i kapittel 5, kapittel 6 og kapittel 11.*

*(3) I forbindelse med nyutvikling eller andre helt særlige tilfeller kan det dispenseres fra de av forskriftens bestemmelser som ikke passer.*

**Nåværende § 136 andre og tredje ledd blir fjerde og femte ledd.**

**§ 140 andre ledd første punktum skal lyde:**

(2) Direktoratet for samfunnssikkerhet og beredskap kan trekke tilbake sertifikat, kompetansebevis og særskilt godkjenning dersom innehaver *ikke er skikket* til å håndtere eksplosjonsfarlige stoffer, *eller ikke er skikket til å være bergsprengningsleder.*

**§ 140 tredje ledd skal lyde:**

*(3)* Politiet og Direktoratet for samfunnssikkerhet og beredskap kan ved mistanke *om at innehaver* *ikke er skikket*, midlertidig trekke tilbake sertifikat, kompetansebevis eller særskilt godkjenning inntil endelig avgjørelse om tilbaketrekking er truffet.

**§ 141 skal lyde:**

**§ 141. Straff**

Den som forsettlig eller uaktsomt overtrer bestemmelsene i forskriften

1. kapittel 2 med unntak av § 19
2. § 29 første ledd
3. *§ 30*
4. § 31 første ledd
5. § 32
6. kapittel 5 med unntak av § 34 og § 36
7. kapittel 6 med unntak av § 46
8. kapittel 7 med unntak av § 57 og § 59
9. *kapittel 8 med unntak av § 71 og § 72*
10. kapittel 9 med unntak av § 77
11. kapittel 10 med unntak av *§ 79 A annet ledd tredje punktum*, § 80 og § 81
12. kapittel 11 med unntak av § 98
13. kapittel 12
14. kapittel 13 med unntak av § 111
15. kapittel 14 med unntak av § 116, § 118 og § 119

eller vedtak gitt i medhold av disse bestemmelsene, kan straffes med bøter eller fengsel etter brann- og eksplosjonsvernloven § 42

**§ 143 sjette ledd oppheves**

**§ 143 syvende ledd blir nytt sjette ledd**

**II**

I forskrift 7. mai 2021 nr. 1452 om våpen, skytevåpen, våpendelar og ammunisjon (våpenforskrifta) gjøres følgende endringer:

**§ 6-3 femte ledd oppheves**

**§ 6-4 tredje ledd skal lyde:**

Den som vil oppbevare *røyksvakt krut og svartkrut* i større mengder enn det som er nemnt i § 6-3 første ledd, må ha løyve etter brann- og eksplosjonsvernlova

**§ 6-5 femte ledd skal lyde:**

Politiet skal ikkje godkjenne oppbevaring for løyvehavar etter våpenlova § 23, som skal oppbevare meir *røyksvakt krut og svartkrut* enn det som er nemnt i § 6-3 første ledd, før det er dokumentert at vedkomande har løyve etter brann- og eksplosjonsvernlova.

**III**

Endringsforskriften trer i kraft straks.